### Beslutning

Frederikke Nørgaard, Malthe Bach, Jarl Olesen og Philip Hansen kunne tiltræde indstillingen i overensstemmelse med Magistratens anbefaling.

 Oskar Poulsen kunne tiltræde indstillingen med bemærkning om, at området ved [adresse] bør indgå i den offentlige høring.

 George Kjeldsen tog forbehold med henblik på en nærmere drøftelse i byrådsgruppen.

 Gunnar Lauritsen var forhindret i at deltage i udvalgets behandling af sagen.

Offentlig fremlæggelse af Forslag til Tillæg til Højhuspolitik for [adresse] for et område i midtbyen – Tillæg nr. 99 til Kommuneplan 2013.

### Resumé

Tillæg til Højhuspolitik for [adresse] gælder for et nærmere afgrænset område i midtbyen. Et område, der ligger særdeles stationsnært ved [adresse], [adresse] og letbanestoppet ved [adresse].

 Tillægget skal bidrage til at realisere områdets potentiale for en koncentreret byvækst – med fokus på blandede funktioner, bykvalitet og liveability.

 Tillægget er et supplement eller et nyt lag oven på den eksisterende Højhuspolitik for [adresse]. Det er en konkretisering og viderebearbejdning af den overordnede højhuspolitik, alene for området i midtbyen.

 Det betyder, at den overordnede højhuspolitik fortsat er gældende for midtbyområdet, og at konsekvensvurderingsværktøjet derfra fortsat skal anvendes, når konkrete højhusprojekter skal vurderes. Der vil dog blive stillet yderligere krav til højhusprojekterne med dette tillæg i form af en overordnet retningslinje og flere konkrete kvalitetskrav.

 Kvalitetskravene omhandler bykvalitet og byliv, byrum, sigtelinjer og skyline, mobilitet og forbindelser, kulturmiljø og miljøforhold. Derudover er der nogle mere generelle hensigtserklæringer, som Byrådet ønsker at arbejde for at opnå.

 Fremtidige højhusprojekter skal i udgangspunktet opfylde og følge alle kvalitetskravene for at komme i betragtning til en placering inden for områdets afgrænsning. Kvalitetskravene kan derfor betragtes som en tjekliste, alle byudviklere skal igennem og redegøre for i projektmaterialet, når højhusprojekterne skal vurderes.

### Indstilling

At 1) Forslag til Tillæg til Højhuspolitik for [adresse] for et område i midtbyen – Tillæg nr. 99 til Kommuneplan 2013 godkendes til offentlig fremlæggelse.

 At 2) tilhørende Miljøvurdering af Tillæg nr. 99 til Kommuneplan 2013 godkendes til offentlig fremlæggelse.

 At 3) de indkomne bemærkninger til forudgående høring om ændring af kommuneplanen besvares som beskrevet i afsnit 5.2.

### Sagens forløb

18-05-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-05-2017 Magistraten
Fremsendes til [adresse] Byråd med bemærkning, at Magistraten i mødet den 22. maj 2017 anbefaler, at byrådet tiltræder Magistratsafdelingen for Teknik og Miljøs indstilling af 9. maj 2017.

 Der udarbejdes en enkel beskrivelse af den eksisterende højhuspolitik.  Noah Poulsen tog forbehold ud fra en bekymring i forhold til de havnerelaterede erhverv.

 Borgmester Albert Kristoffersen og Frederikke Nørgaard var forhindret i at deltage i sagens behandling.

 07-06-2017 [adresse]
Fremsendes til Teknisk Udvalg til behandling i henhold til beslutning i byrådets møde den 8. juni 2017.
 19-06-2017 Teknisk Udvalg
Frederikke Nørgaard, Malthe Bach, Jarl Olesen og Philip Hansen kunne tiltræde indstillingen i overensstemmelse med Magistratens anbefaling.

 Oskar Poulsen kunne tiltræde indstillingen med bemærkning om, at området ved [adresse] bør indgå i den offentlige høring.

 George Kjeldsen tog forbehold med henblik på en nærmere drøftelse i byrådsgruppen.

 Gunnar Lauritsen var forhindret i at deltage i udvalgets behandling af sagen.
 21-06-2017 [adresse]
Beslutning ikke frigivet